JohanHeinsen/ENO huggingface dataset:
Odense Adresse-Contoirs Efterretninger, 1848-09-05
Blandinger. Flp." beretter af 4 Septbr.: Ratifikationerne over Vaabenstilstanden bleve i Løverdags udvexlede ved Lübeck paa Dampskibet, Waldemar, hvorefter Grev Moltke Nütschau og Kherre Reeds begave sig til Hertugdømmerne for at kommunicere Vaabenstilstanden, medens Dampskibet Hertha, afgik til Swinemunde og Skirner" til Als, det Første for at hæve Blokaden, det Andet for at kommunicere General Hansen Vaabenstilstanden. - Den nye Regjering i Hertugdømmerne skal efter Forlydende bestaae af følgende Personer: Grev Carl Moltke til Nütschau, som Præsident, Amtmand Heinze til Bordesholm (afskediget af den provisoriske Regjering), Advocat Prehn, Overappellationsraad Preuser og Boisen, Landfoged over Nordre-Dithmarsken. Regjeringen skal endnu i indeværende Uge tiltræde sin Funktion. - De herværende tydske og slesvigholsteenske Fanger skulle imorgen afgaae til Eckernførde, for der at udvexles mod de danske Fanger. Minister Tscherning har, før det blev besluttet, at Ministrene ikke vilde stille sig til Valg, til Vælgerne i et sjællandsk Distrikt, som havde opfordret ham til at stille sig, under 17 August udstedt en Skrivelse, hvori han i Slutningen udtaler sig imod en Udsondring i Rigsforsamlingen af de kongevalgte Medlemmer, da et Forhold, der er en Kjendsgierning, kun med stor Tidspilde kunde forandres paa en lovlig Maade, og tilføier: "Det har været et Misgreb, at foreslaae et saadant Elements Jndblanding i en Rigsforsamling; det har været et Offer, bragt en maaskee urigtig opfattet Enigheds=Nødvendighed under farefulde Omstændigheder, at tilraade denne Forholdsregels Gjennemførelse. Det forekommer mig som en Fortsættelse af det begaaede Misgreb, om ogsaa i en anden Retning, ifald Man nu skulde betragte de begaaede Feil som en uoverstigelig Skranke for fremtidige Valgkandidater." Om Klasse= og Næringsforholdene siger Tscherning: "Jeg efterstræber en Udjevning af Klasse- og Standsadskillelserne, ved gradeviis Affindelse og Overeenskomst. Under denne Stræben efter Udjevning imellem Privilegerede og Uprivilegerede komme ogsaa Næringsforholdene i Betragtning; thi saaledes som de ere indrettede, ere de høist indskrænkende for en meget stor Deel af Landets Jndvaanere. Jeg anseer de nuværende Begrændsninger af Næringsforholdene som trængende til Forbedringer; jeg antager, at en Friggjørelse i mange Retninger maa gaae forud for en ny Ordning. Denne antager jeg Samfundet endnu ikke modent til at modtage, ligesom jeg ikke heller endnu har seet noget modent Forslag til at ordne disse Forhold. En voldsom Jndgriben i Næringsforholdene anseer jeg hverken for ønskelig eller paatrængende. Som eneste foreløbig anvendelige Regulativ for Næringsligheden og Næringsmangel anseer jeg Fattigvæsenet, hvilket er en af de vigtigste Gjenstande saavel for Lovgivningen som for den kommunale Virksomhed. Til Fattigvæsenets nærværende Grundbegreb: at Jngen bør lide absolut Nød, burde, om muligt, føies det: at Jngen uforskyldt bør savne et tarveligt Udkomme. Opgaven er vanskelig, den kan neppe finde øieblikkelig Løsning, men bør derfor ikke opgives.
Odense Adresse-Contoirs Efterretninger, 1848-09-05
I Kjøbenhavn have ialt 8733 Vælgere ladet sig indtegne.
Odense Adresse-Contoirs Efterretninger, 1848-09-05
Odense. Jgaar gik det Rygte paa Als, som blev almindelig troet, at Schleswigholsteinerne havde grebet til det fortvivlede Skridt at ville modsætte sig Preussernes Afmarsch og at de til den Ende blandt andet havde sat Omegnen af Rendsborg under Vand; da Man tillige hørte fjerne Kanonskud i sydlig Retning, faldt Tanken med nogen Rimelighed paa en stedfindende Konflikt mellem Schleswigholsteinerne og Preusserne. Hertil Byen er idag kommen den Efterretning, at der i Kiel har været udbrudt en republikansk Bevægelse.
Odense Adresse-Contoirs Efterretninger, 1848-09-05
(Dagsposten.) Hs. Majestæt Kongen og Hs. Kgl. Høihed Arveprinds Ferdinand ankom i Søndags Aftes til Kjøbenhavn fra Malmø med "Ægire. Hs. Maj. modtoges af den ved Toldboden forsamlede store Menneskemasse med lydelige Glædesyttringer. - Det kan ansees for vist, at Grev Carl Moltke til Nütschau er udseet til Præsident for den samlede Bestyrelse, der under Vaabenstilstanden skal forvalte Hertugdømmerne. - De svenske Troppers Afreise fra Fyen er bestemt at skulle finde Sted idag (d. 5 Septb.)(Forl.)¬
Odense Adresse-Contoirs Efterretninger, 1848-09-05
- Svensk Orlogsdampskonnert, Thor afgik igaar Morges fra Kjøbenhavn til Flensborg. Et preussisk Dampskib, kommende sydfra, ankrede igaar Formiddags i Renden. "Hertha ankrede paa Rheden.
Odense Adresse-Contoirs Efterretninger, 1848-09-05
(Jndsendt. Til den i Stiftsavisen No. 215 optagne Beretning angaaende Prøvevalget i Ringe Kro den 30 August har Redacteuren af Milos Avis (Redacteur af denne Avis er som bekjendt i Virkeligheden Hr. Overlærer Sick i Odense) knyttet efterstaaende Bemærkninger: "Efter denne Meddelelse at dømme maa Hr. Jørgensen antages at have en Deel Stemmer for sig. Hr. J. ansees saavidt vi vide for en agtbar Mand, men vi kjende iøvrigt forlidet til ham og hans politiske Anskuelser, til at turde tillade os nogen Mening om hans mulige Valg. Hvad de to sidstnævnte Herrer (Brygger Hansen i Odense og Gaardeier Hansen i Sødinge) angaaer, der vistnok maa betragtes som lidet skikkede til at deeltage i Rigsdagens Forhandlinger, saa er det vel kun en mindre heldig Reminiscents fra tidligere Stænderforsamlinger, naar de her ere komne under Omtale. Baade i Anledning af Resultatet, som den høilærde Hr. Redacteur henter fra Beretningen, som i Anledning af den Maade hvorpaa han har tilladt sig at omtale min ringe Person, finder jeg at burde udtale mig.
Odense Adresse-Contoirs Efterretninger, 1848-09-05
AVERTISSEMENTS. At vor kjære Datter, Charlotte Dorothea Sørensen, efter længere Tids Svagelighed og 12 Dages smertefuldt Sygeleie, blev os ved Døden berøvet den 4 September i en Alder af henved 20 Aar, bekjendtgjøres herved for Slægtninge og Venner af hendes dybtsørgende Forældre. Nyborg den 5 September 1848. F. C. Sørensen, B. Sørensen. fød Lassen. Til de brandlidte Tjenestefolk paa Juelsberg er endvidere indkommet under Mærket L. W. 1 Rbd., som med de tidligere anmeldte 8 Rbd. 3 Mk. udgjør 9 Rbd. 3 Mk., hvorfor paa Vedkommendes Vegne kjærligst takkes. Odense den 5 Septbr. 1848. M. C. Hempel. Den i endeel Aar af mig i Vestergade førte Manafacturhandel, fortsættes fra imorgen af i Gaarden No. 284 (forhen tilhørende Capt. v. Recke).¬
Odense Adresse-Contoirs Efterretninger, 1848-09-05
- Jdet jeg herved bringer mine ærede Handelsvenner min forbindtlige Tak for den mig hidtil viste Velvillie, beder jeg Dem, fremtidig at skjænke mig samme Tiltroe, og skal det stedse være min Bestræbelse, ved billige Priser og reel Behandling at erhverve mig Enhvers Tilfredshed. Odense den 29 August 1848. N. Rammeskow.
Odense Adresse-Contoirs Efterretninger, 1848-09-05
Til Confirmation anbefales nye hjemkomne franske sorte Silketøier, franske Shawler til alle Priser, engelsk Orleans & Lüster, som sælges til billigste Priis. Odense d. 6 Septbr. 1848. K. C. Paulsen. Ost.
Odense Adresse-Contoirs Efterretninger, 1848-09-05
Et Partie gode Oste er arriveret og er til Udsalg hos Oft. M. Boldt i Assens. Et Partie gode Oste er arriveret og er til Udsalg hos J. G. Syppli i Udbye Kroe.
Odense Adresse-Contoirs Efterretninger, 1848-09-05
- Bødkerlauget Stiftelsen 18 September.
Odense Adresse-Contoirs Efterretninger, 1848-09-05
Ved de hos Laugene her i Staden hensatte Bøsser til Jndsamling af milde Gaver for Stiftelsens disponible Fond, som i et Bestyrelsesmøde idag ere blevne aabnede, er kommen Stiftelsen til Jndtægt: fra Muurlauget, i Bøssen No. 1 1 Rbd. 4 Mk. 3 s. - Skomagerlauget dito - 2 5 - 1 - 8 -- Snedkerlauget dito - 3 2 - 2 - 15 -- Tømmerlauget - Rebslagerlauget - Dreierlauget dito - 4 - 4 - - - dito - 5 - - - - - -- Glarmesterlauget dito - 6 - Garvercorporationen dito - 7 3 - 5 - 16 -- Malerlauget dito - 8 1 - - 10 -- Væverlauget dito - 8 - 4 - 7 -- Handskemagerlauget dito - 10 2 – 1 – - Saddelmagerlauget dito - 11 1 - , – Smedelauget - Bagerlauget - Slagterlauget Pottemagerlauget Guldsmedlauget Hertil kommer i Bøssen - 22. Haandværker og deres Enker. dito - 12 - dito - 13 1 - 2 - 8 - dito - 14 - - - - - dito - 15 - - - - - dito - 16 - - - - dito - 17 - - Hattemagerlauget dito - 18 1 – 3 – Bogbinderlauget dito - 19 - - - - dito - 20 - Skræderlauget dito - 21 4 - 5 - 11 paa den Hempelske Boghandling - 4 - 2- Jalt 27 Rbd. 4 Mk. 7 s. For hvilke velvillige Gaver herved aflægges vores erkjendtlige Tak til de ærede Givere som paa denne Maade have erindret den gamle værdige og trængende Odense, den 2 Septbr. 1848. Sim. Hempel. N. E. Fich. A. B. Koppel. Helm=Petersen. Haugsted. Til Kjøbenhavn, afgaaer Paqvetten "Johanne Marie, Skipper J. Nielsen, bestemt den 9ds., anbefalende sig for Gods og Passagerer. Nærmere Underretning meddeler J. Nielsens Søn, Afharpnings Byg kan bekommes billig hos J. Nielsens Søn.
Odense Adresse-Contoirs Efterretninger, 1848-09-05
Mask kan daglig bekommes i Bryggeriegaarden No. 413 paa Nørregade.
Odense Adresse-Contoirs Efterretninger, 1848-09-05
En smuk beliggende Stue=Etage, bestaaende af 4 Værelser, Kjøkken, Pige= og Sviiskammer samt Kielder, er til Leie førstkommende October Flyttedag paa Overgade No. 31.
Odense Adresse-Contoirs Efterretninger, 1848-09-05
Huset Nr. 524 Litr. AA i Skulkenborg er underhaanden at faae tilkjøbs, naar man henvender sig til Eieren Skrædermester A. L. Hansen paa Nørregade. Gregorius Nicolai Klaumann, Hans Kongel. Majestæts Kammerjunker, Byefoged, Politiemester og første Raadmand i Odense, samt Skriver i Bjerge-Aasum Herreder, Ridder af Dannebrogen. Gjør vitterligt: at efter Begjæring af Procurator N. A. Holm heri Byen, indstevnes med Aar og Dags Varsel, i Medhold af Kongl. allernaadigst Bevilling af 21 Octbr. 1841 og Beneficium processus gratuiti af 3 Novbr. s. A., den eller dem som maatte have ihænde en af afdøde Snedker Nicolai Stegmann til ligeledes afdøde Farver Kellinghuusen i Kjøbstaden Odense i Fyen for 600 Rdlr. dansk Courant udstædt Obligation dateret 16 Juni 1801 med første Prioritets Panteret i det Comparenten nu tilhørende Huus No. 399 i Odense Byes Nørregade, som endnu henstaaer uudslettet i Pantebogen, uagtet samme forlængst skal være indfriet – at møde anden Odense Byetingsret som holdes paa Odense Raadhuus, sædvanlig Sted den 1ste Mandag (eller Tingdag) i Decbr. Maaned 1849 Formiddag Kl. 10, for der og da med bemeldte Obligation at fremkomme og deres lovlige Adkomst til Samme at beviisliggjøre, da den i modsat Fald ved Dom vil blive mortificeret efter den derom inden Retten nedlæggende Paastand. Forelæggelse og Lavdag er afskaffet ved Forordn. 3 Juni 1796. Dets til Bekræftelse under min Haand og Embedssegl. Odense den 1 Septbr. 1818. S. N. Klaumann. Fyens Stiftsavis, redigeres af N. Seedorff, udgives i Odense, a 6 Gange ugentlig. Trykt med Hurtigpresse. (L. S.)
Odense Adresse-Contoirs Efterretninger, 1848-09-06
Fædrelandet. Offentlige Foranstaltninger. Høiesteretsdom. Møllerkudsk Lars Christian Jørgensen, Møllersvend Peder Jensen og Dagleier Jacob Rasmussen (Liebenberg) imod Justitsraad Hans Koefoed Baadsgaard, Byfoged og Byskriver i Bogense, samt Herredsfoged og Herredsskriver i Skouby Herred (Jngen) betræffende en af Jndstævnte inden Bogense Kjøbstads Gjesteret under 27 Septbr. 1847 afsagt Kiendelse, hvorved Dommeren imod Citanternes Protest, som var grundet paa hans tidligere Fremgangsmaade imod dem, ved under et til Oplysning om en formeentlig begaaet Tolddefraudation optaget Politiforhør, til hvilket de vare indkaldte som Vidner at lade dem afhente fremstille for Retten og midlertidig belægge med Arrest, har nægtet at vige sit Sæde samt hans øvrige Fremgangsmaade mod Citanterne under Behandlingen af denne Sag m.v. Dom. Denne Sag bør paany indstævnes for Høiesteret, efterat der er tilveiebragt Oplysning om, hvor og hvorlænge Citanterne have været under Bevogtning, da de, i Anledning af deres Udeblivelse fra det den 3 August forrige Aar begyndte Politiforhør, bleve afhentede til Møde for Retten, og efterat Erklæring er indhentet fra den indstævnte Dommer, om af hvilken Grund han, der har behandlet dem som Jnqvisiter, under det nævnte Politiforhør har modtaget deres Forklaring under Eeds Tilbud.
Odense Adresse-Contoirs Efterretninger, 1848-09-06
Blandinger. Om Kongens Reise til Malms hedder det i Berl. Tid. Hs. Maj. Kongen ankom i Søndags Formiddag Kl. 11 1/2 til Malmø og forblev hos Hs. Maj. Kong Oscar til om Eftermiddagen. Kl. 5 1/2 indtraf Hs. Excell. Undenrigsminister Grev Knuth med Dampskibet Waldemar til Malmø, og gik strax ombord paa det kongelige Dampskib Ægir, hvor begge Konger befandt sig. En kort Tid efter Ministerens Ankomst fremtraadte Malmøs Borgermester paa Dækket og forkyndte for det ved Havnen forsamlede Folk, at Vaabenstilstanden var afsluttet, hvilken Efterretning modtoges med lydelig Jubel, og da Hs. Maj. Kongen af Danmark derefter viste sig paa Dækket, blev Allerhøistsamme modtagen med mange gjentagne Hurraraab. - Da Skibet lettede, udbragte vor Konge et Leve for Sverrigs og Norges Konge. Uagtet der er den største Sandsynlighed for at Vaabenstilstanden endnu inden dens Udløb vil føre til en Fred, saa har dog vor utrættelige Krigsminister besluttet, for at kunne møde alle Eventualiteter, at fortsætte Rustningerne paa den virksomste Maade og om muligt bringe Hæren til mellem 60 og 70,000 Mand.
Odense Adresse-Contoirs Efterretninger, 1848-09-06
Der vil allerede i de førstkommende Dage indkomme henved 10,000 Rekrutter, til hvis Jndexercering der i disse Dage er udnævnt et temmeligt stort Antal Officerer fra Kommandskolen. Endeel af den i Jylland liggende Hær vil blive hjempermitteret til hver Hærafdelings Rekrutteringsdistrikt, hvor der under de respektive Officerer foretages hyppige Militairøvelser. Med Hensyn hertil, og for at Hæren paa skyndsomste Maade kan sammentrækkes, naar det gjøres fornødent, vil Hjempermitteringen skee med Uniform og fuld Oppakning. I Kjøbenhavn vil efter Forlydende tre Batailloner komme til at ligge i Garnison. (Flp.)
Odense Adresse-Contoirs Efterretninger, 1848-09-06
Handelsministeriet har leiet en Deel af Klampenborg Badeanstalt til Kontumaz=Anstalt for Reisende fra cholerabefængte eller mistænkte Steder. Dog er denne Anstalt kun bestemt til at modtage sunde Reisende fra befængte Steder, der her have at udholde 10 Dages Qvarantaine, medens derimod de virkelig Cholerasyge, som maatte ankomme med Dampskibene, henvises til Quarantaine-Anstalten paa Kyholm. (Flp.)
Odense Adresse-Contoirs Efterretninger, 1848-09-06
En Frivillig, der var bleven ansat som Underofficeer i Armeen, men saaret tagen tilfange i Slaget ved Slesvig, melder og sit Fangenskab: "J Slesvig bleve alle Saarede - Fjender som Venner - pleiede paa det Omhyggeligste. De slesvigske Damer have vi dette at takke for. Vi levede der aldeles som Herremænd: særdeles god Levemaade Morgen, Middag og Aften; desuden Appelsiner og al Slags Syltetøi, ja Damerne vadskede saagaar Soldaternes Ansigter med Eaude Cologne. for at fordrive den ubehagelige Stank, som Saarede altid udbrede. Dette gjorde Damerne af bare Menneskekjærlighed, men vare forresten ivrigt tydskindede. - Som frisk blev jeg den 4 Juni ført til Rendsborg. Den fik vi det nederdrægtigt; vi vare 154 Fanger i en Hestestald, som var 40 Fod i Længden og 18 i Breden. Tre smaa Aabninger, forsynede med Jerngitter, tjente os til Vinduer, i Midten var Retirade, saa der var en frygtelig Stank, udenfor i samme Bygning var Stald for syge Heste; vi laae paa Halm, to Mand om et Tæppe, fuldt af Utøi, vi saae Rotter og Muus spadsere paa Gulvet forbi os; kort sagt, det var et frygteligt Opholdsted. Hvor stor var derfor ikke min Glæde, da jeg hørte at jeg skulde udvexles: Minuterne forekom mig som Timer og Timerne som Dage. Endelig reiste vi den 5 Juli og sagde Rendsborg Farvel. Af speciel Naade fik jeg 2 Gange Lov til at gaae lidt ud i Byen; men Gud hvor Folk, men især Damerne, gloede paa mig. Jeg hørte flere Gange Raab som dette: "Die versluchte rothe Jacke;" jeg kunde ikke lade være at smille. (Slag. Av.)
Odense Adresse-Contoirs Efterretninger, 1848-09-06
Dampskibet "Waldemar ankom i Søndags Formiddag til Kjøbenhavn fra Lybek; det afgik samme Dags Eftermiddag til Malmø og retournerede i Mandags Formiddag.
Odense Adresse-Contoirs Efterretninger, 1848-09-06
Lazarethskonnert "Orla" ankom i Søndags til Kjøbenhavn fra Thorseng med Syge og Saarede. Kabinetssekretair Kammerherre Tillisch er at den svenske norske Konge udnævnt til Storkors af Nordstjerneordenen.
Odense Adresse-Contoirs Efterretninger, 1848-09-06
Svendborg den 5 Septbr. Jgaar Eftermiddag ankom hertil af svenske Tropper et 12 pundigt Batteri Gøtha=Artilleri, som indqvarteredes heri Byen. Jdag ventes Skaraborgs, Elfsborgs og Vestgøtha Regimenter til Jndqvartering i Gudme Herred, samt svenske Husarer til Jndqvartering i Sørup og omliggende Byer. (Svendb. Av.)
Odense Adresse-Contoirs Efterretninger, 1848-09-06
Faaborg den 5 Septbr. En Herre og en Dame fra Assens, som i Eftermiddag ere passerede herigjennem have fortalt, at da Eieren af Færgegaarden paa Aarøesund i Tillid til at der ikke nu der fandtes fremmede Tropper, havde igaar begivet sig did, vrimlede det der af Preussere, der imidlertid indbøde ham venligt til at blive og fortalte at de vare der ufrivilligt da Slesvigholstenerne havde sat Egnen ved Rendsborg under Vand og spærret dem Tilbagegangen. Senere er det Rygte her kommet i Omløb, at den slesvigholsteenske Republik skal være proclameret, navnlig i Rendsborg, Kiel, Slesvig og Eckernførde. Bekræfter dette sig, da have Slesvigholstenerne vistnok gjort Pinden til deres Liigkiste fuldfærdig. – Jgaar passerede 2 Batterier svensk ridende Artillerie herigjennem, og idag droge svenske Husarer gjennem vor By. - Herpaa Rheden ankom i Formiddags 2 svenske Krigsdampskibe: Fregatten Gesle" og Korvetten Thor. - Jformiddags saaes en Damper med 2 Fartøier paa Slæbetoug at gaae sydpaa.
Odense Adresse-Contoirs Efterretninger, 1848-09-06
Det lader til, at Frankerig føler sig alvorlig fornærmet over Østerrigs lange Taushed med Hensyn til den tilbudne fransk engelske Mægling i Jtalien; Cavaignachar sendt sit Ultimatum til Wien, hvis Jndhold angives saaledes: "Naar ikke den franske Mægling antoges inden en bestemt Frist, vilde den franske Hær gaae over Alperne og understøtte den piemontesiske Armee, saasnart Vaabenstilstanden var udløben". For at give dette Ultimatum Eftertryk skal, efter hvad der fra nogle Sider berettes, sammendrages et Armeekorps ved Rhinen; indløber et gunstigt Svar fra Wien, skal en diplomatisk Kongres afholdes i Grenoble eller Lyon. Ogsaa, National, har en truende Artikel mod Østerrig.
Odense Adresse-Contoirs Efterretninger, 1848-09-06
Det synes at bekræfte sig, at den sardinske Gesandt i Paris har bedet om, at General Bugeand maatte komme til at anføre den sardinske Armee; Cavaigna skal have udsat sin Bestemmelse derom indtil Østerrig har svaret paa Mæglingspørgsmaalet. Det er nu bestemt, at de fangne Juniinsurgenter skulle føres til Algerien, hvor Man udkaster Kolonisationsplaner for dem. -
Odense Adresse-Contoirs Efterretninger, 1848-09-06
Det brittiske Underhuus har med 88 mod 25 St. antaget billen om at træde i diplomatiske Forbindelser med Rom. Louis Blane er ankommen til London. - J Schweiz have de forrige Sønderforbundskantoner Zug, Uri, Schwytz og Unterwalden forkastet den nye, mere centraliserende Forbundsforfatning.
Odense Adresse-Contoirs Efterretninger, 1848-09-06
(Meddelelse fra Nordslesvig.) Den 3 Septbr.
Odense Adresse-Contoirs Efterretninger, 1848-09-06
J den forløbne Uge er her ingen Krigsbegivenheder forefaldet, naar undtages, at en 3 a 4000 Mand Fjendtlige (Preussere og Hannoveranere) i Mandags rykkede Grændsen temmelig nær; de førte Ammunitionsvogne og Bøndervogne til Saaredes Transport med sig og Man sagde, at de vare blevne underrettede om, at de Danske vilde komme. Da imidlertid ingen af Vore viste sig, droge de efter et Par Timers Ophold bort igjen. Denne Gang opførte de sig meget skikkeligt, idet de Jntet toge uden lidt Frugt i Haverne. Amtmand Bruhn havde ellers benyttet Leiligheden til at oversende Sognene i Haderslev Østeramt en Reqvisition paa 1/2 Td. Rug, 4 Tdr. Havre, 23 Pd. Flæsk, 230 Pd. Hø og 340, Pd. Halm for hver Skatteplov (omtrent 10 a 12 Tdr. Hartkorn, at leveres, til Armeens Brug i September Maaned. J en anden Skrivelse truede Hr. Bruhn, med eftertrykkelige Tvangsmidler, naar der ikke inden 3 Dage betaltes Beløbet af en tidligere udskreven, men paa flere Steder ikke præsteret Ærtereqvisition (en Tønde Ærter var herved beregnet til 14 Mk. Kour.); vi ville imidlertid lade det komme an paa disse eftertrykkelige Tvangsmidler men haabe dog, at Vaabenstilstanden, skal lægge sig derimellem. Broen er nu igjen lagt ved Kolding, saa at Vogne atter kunne passere igjennem Sønderport ind i Byen, ogsaa alle Barrikader, spanske Ryttere a. ere flyttede bort. Det har sikkert ingen Bagatel været for Kolding siden den 30 Juli at have været afspærret fra en betydelig Deel af sine Marker og sit Opland; deres Hø og Korn have Jndvaanerne maattet sætte i Hæs paa Søndermarken og Kommunicationen, med Heste og Vogn skeete igjennem et Vadested en Miil vestfor Byen, saa at der maatte kjøres 2 Miil hver Gang der skulde forrettes Noget i en Mark, hvis ligefremme Frastand maaskee var et Bøsseskud. De 4 sidste Dage have vi havt godt Veir og der er kjørt Korn hjem fra Morgen til Aften. Høsten er overordentlig rig og her har aldrig været saamange Kornhæs som iaar, hvorved dog maa tages i Betragtning, at Man ikke rigtig har turdet sætte alle Laderne fulde, da Manjo ikke vidste, hvilket Øieblik Man fik Jndqvartering.
Odense Adresse-Contoirs Efterretninger, 1848-09-06
(Dagsposten.) Hs. Majestæt har allern. udnævnt ordineret Katechet ved vor Frue Menighed i Odense samt Førstelærer ved Borgerskolen sammesteds, F. C. Petersen, til Sognepræst for Hylke Menighed i Aarhuus Stift, og Kand. theol. H. J. Leth til ordin. Katechet og Førstelærer ved Borgerskolen i Rudkjøbing.
Odense Adresse-Contoirs Efterretninger, 1848-09-06
Jgaar Morges sendtes c. 550 Krigsfanger fra Kjøbenhavn til Eckernførde, det til Fangernes Udvexling bestemte Sted. Resten af Fangerne, omtrent et lignende Antal, skulde snarest muligt følge efter.
Odense Adresse-Contoirs Efterretninger, 1848-09-06
Fra Marineministeriet bekjendtgjøres af 4 Sept. at i Overeensstemmelse med den afsluttede Vaabenstilstands Artikel 3 er Blokaden hævet for alle tydske Havne og Floder.
Odense Adresse-Contoirs Efterretninger, 1848-09-06
Fædrelandet beretter, at en igaar til Kjøbenhavn ankommen tydsk Reisende fortæller, at Rigsforsamlingen i Frankfurt i Fredags efter en meget stormende Forhandling har skilt sig ad. Bladet tilføier: Hvorvidt denne interessante Efterretning maatte være at stole paa, kunne vi ingen Mening have om J Voss. Zeitg." af 31 August læses følgende Bemærkninger som ere trykkede med udhævede Bogstaver: 1) Slesvigholsteenerne have ikke kunne befrie deres Land uden Hjelp, fordi deres Revolution ikke var en Folkebevægelse i Ordets sande Betydning, men kun en Opstand af et muligviis stærkt Parti. 2) De have, efterat Preussen og Tydskland have taget sig af deres Sag, selv forholdsviis kun gjort ringe Anstrengelser for samme. 3) Af disse Grunde er det en Anmasselse, naar Slesvigholsteenerne ved Fredsunderhandlingerne mellem Tydskland og Danmark trænge sig frem i Forgrunden med deres Fordringer. 4) Det er anmassende, utaknemlig og høist fornærmende for Preussen, uden hvis Jnitiativ alle disse Herrer nu sandsynligviis vare i Landflygtighed eller i Fængsel, naar Slesvigholstenerne nu raabe paa, at Preussen ved at antage og ratificere Vaabenstilstanden har krænket sin egen og Tydsklands Ære og Jnteresse. 5) Slesvigholstenerne vise med Hensyn til den tydske Sag den krasseste Egoisme, idet de i deres eensidige Jnteresse udstrøe Tvedragtens Sæd mellem Preussen og Frankfurt og ved ethvert Skridt bevise, at de ikke have Sands for en tydsk men kun for en slesvig-holsteensk Politik.